CELEX: 32015R0532
Language: da
Date: 2015-03-30 00:00:00
Title: Kommissionens gennemførelsesforordning (EU) 2015/532 af 30. marts 2015 om 228. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

31.3.2015   
            
            
               DA
            
            
               Den Europæiske Unions Tidende
            
            
               L 86/9
            
         KOMMISSIONENS GENNEMFØRELSESFORORDNING (EU) 2015/532
   af 30. marts 2015
   om 228. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 1, og
   ud fra følgende betragtninger:
   
               (1)
            
            
               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.
            
         
               (2)
            
            
               Den 23. marts 2015 besluttede Sanktionskomitéen under FN's Sikkerhedsråd at føje en person til den liste, som Al-Qaida-sanktionskomitéen fører over de personer, grupper og enheder, over for hvem indefrysningen af pengemidler og økonomiske ressourcer skal gælde.
            
         
               (3)
            
            
               Bilag I til forordning (EF) nr. 881/2002 bør derfor ajourføres.
            
         
               (4)
            
            
               For at sikre, at foranstaltningerne i denne forordning er effektive, bør den træde i kraft øjeblikkeligt —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. marts 2015.
      
         
            På Kommissionens vegne
         
         
            For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EFT L 139 af 29.5.2002, s. 9.
   
      BILAG
      I bilag I til forordning (EF) nr. 881/2002 tilføjes følgende punkt under overskriften »Fysiske personer«:
      
         »Aliaskhab Alibulatovich Kebekov (Алиaсхаб Алибулатович Кебеков) (alias: a) Sheikh Abu Muhammad, b) Ali Abu Muhammad, c) Abu Muhammad Ali Al-Dagestani). Fødselsdato: 1.1.1972. Fødested: Teletl Village, Shamilskiy District, Republikken Dagestan, Den Russiske Føderation. nationalitet: Russisk. Pasnummer: 628605523 (russisk rejsepas udstedt den 4.7.2006 af Den Russiske Føderations Migrationstjeneste, udløber den 16.7.2016). Nationalt identifikationsnr.: 8203883123 (russisk nationalitetspas udstedt den 16.7.2005 af Department of Internal Affairs (OVD), Kirovskiy District, Republikken Dagestan, Den Russiske Føderation, udløber den 1.1.2017). Adresse: Shosse Aeroporta, 5 Ap. 7 Makhachkala, Republikken Dagestan, Den Russiske Føderation. Andre oplysninger: a) Fysiske kendetegn: øjenfarve: brun, hårfarve: grå, højde: 170-175 cm, kropsbygning: kraftig bygget, ovalt ansigt, skæg, b) Faderens navn: Alibulat Kebekovich Kebekov, født i 1927, c) Foto findes i INTERPOL-UN Security Council Special Notice. Den i artikel 2a, stk. 4, litra b), omhandlede dato: 23.3.2015.«